Sinxron suzish 2024-yilgi Yozgi Olimpiada oʻyinlarida
2024-yilda Fransiyaning Parij shahrida boʻlib oʻtgan Yozgi Olimpiada oʻyinlarida sinxron suzish musobaqalari 5-10-avgust kunlari Parij suv sporti markazida oʻtkazilishi rejalashtirilgan. 1996-yilda Atlantada boʻlib oʻtgan Yozgi Olimpiada oʻyinlaridan buyon mazkur musobaqalar oʻtkazib kelinmoqda. Birinchi marta musobaqada 100 nafardan kamroq sportchi ishtirok etgan, jami 96 nafar sportchi ikkita medal uchun kurash olib borishgan. Saralash jarayonida millatlar oʻrtasida gender tengligi va keng xilma-xillikka erishish uchun Parij 2024 sinxron suzish dasturiga bir qator muhim oʻzgarishlar kiritilgan. 2022-yil 7-oktabrda Xalqaro suzish federatsiyasi (oʻsha paytda FINA) 2022-2025-yillar oraligʻida badiiy suzish qoidalariga oʻzgartirish kiritish uchun deyarli 99 foiz ovoz yigʻilgan. Shunday qoidalardan biri, sakkiz aʼzodan iborat aralash jamoa (ilgari ayollar jamoasi) tarkibida maksimal ikkita erkak atlet qoʻshish qoidasidir. Biroq, Parij 2024 musobaqasida bu yoʻnalish boʻyicha erkak sportchilar ishtirok etmagan. Shuningdek, 2000-yildan buyon birinchi marta Rossiyadan boshqa davlat jamoasi har ikki yoʻnalishda ham oltin medalni qoʻlga kirita oladi, chunki Rossiya va Belarusning Ukrainaga bostirib kirishi sababli, mazkur ikki davlat hozirda Olimpiadadan chetlatilgan.